78. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.1006/1217 της 7 Σεπτ./19 Οκτ.  1979 (ΦΕΚ Β΄ 953) Περί εισαγωγής υλικών κατασκευής επιβατικών αυτοκινήτων βάσει του άρθρ. 16 του Νόμ. 827/78. Έχοντας υπόψη τις διατάξεις: 1.Του άρθρ. 16 του Νόμ. 827/78, από τις οποίες εξουσιοδοτείται ο Υπουργός των Οικονομικών για τον καθορισμό των όρων και διατυπώσεων εισαγωγής υπό ειδικό δασμοφορολογικό καθεστώς, μερών, εξαρτημάτων και λοιπών υλικών, χρησιμοποιουμένων από τις εγχώριες αυτοκινητοβιομηχανίες για την κατασκευή επιβατικών αυτοκινήτων. 2.Της παρ. 27 του άρθρ. 5 της αριθ. Δ. 3675/931/26.5.78 Αποφάσεώς μας, «περί μεταβιβάσεως της εξουσίας να υπογράφουν, με εντολή Υπουργού, στο Γενικό Γραμματέα, τους Γενικούς Διευθυντές, Αναπλ. Γενικούς Διευθυντές κ.λπ.», όπως προστέθηκε με την Δ.739/79 όμοια (ΦΕΚ Β΄/7.2.79), αποφασίζουμε: Άρθρ.1.-Για την παράδοση στις εγχώριες αυτοκινητοβιομηχανίες με το καθεστώς του άρθρ. 16 του Νόμ. 827/78, μερών, εξαρτημάτων και λοιπών υλικών προοριζομένων για την κατασκευή επιβατικών αυτοκινήτων υπαγομένων στον προβλεπόμενο από τις διατάξεις του άρθρ. 2 του Νόμ. 363/76 ειδικό φόρο καταναλώσεως, πρέπει να τηρούνται οι όροι και διατυπώσεις που καθορίζονται με τα επόμενα άρθρα. Άρθρ.2.-1.Οι δικαιούχες βιομηχανίες που επιθυμούν να εισάγουν μέρη, εξαρτήματα και υλικά για την κατασκευή, διασκευή ή συναρμολόγηση επιβατικών αυτοκινήτων θα πρέπει να υποβάλλουν στην αρμόδια Τελωνειακή Αρχή της περιφερείας του εργοστασίου τους σχετική αίτηση στην οποία να αναφέρονται: α)Η επωνυμία της Βιομηχανίας. β)Η πόλη και η θέση στην οποία ευρίσκονται το εργοστάσιο και οι χώροι αποθηκεύσεως των εισαγομένων μερών, εξαρτημάτων και υλικών. γ)Οι ποσότητες των μερών, εξαρτημάτων και υλικών που απαιτούνται για την κάλυψη αναγκών ενός έτους. δ)Οι τύποι των παραγομένων επιβατικών αυτοκινήτων και οι χρησιμοποιούμενες, για κάθε ένα χωριστά, ποσότητες μερών, εξαρτημάτων και υλικών (τεμ. βάρος κ.λπ.) κατ’ είδος, αξία CIF και δασμολογική διάκριση. 2.Μετά την υποβολή της κατά τα ανωτέρω αιτήσεως ο αρμόδιος Τελώνης συγκαλεί επιτροπή, αποτελουμένη από ένα τελωνειακό ελεγκτή και από ένα εφοριακό ελεγκτή της αρμόδιας για την φορολογία των Ανωνύμων Εταιρειών Οικον. Εφορίας, ένα  Σελ. 226,528(α) Τεύχος 728-Σελ. 64 υπάλληλο του Υπουργείου Συγκοινωνιών και ένα υπάλληλο του Υπουργείου Βιομηχανίας, η οποία κατόπιν επιτοπίου ερεύνης και ελέγχου της παραγωγικότητας της αιτούσης αυτοκινητοβιομηχανίας, συντάσσει σχετική έκθεση που υποβάλλει στην αρμόδια Τελωνειακή Αρχή. Σε περίπτωση αυξήσεως της παραγωγικότητας της βιομηχανίας, για τη διαπίστωση της αυξήσεως τηρείται η αυτή ως άνω διαδικασία. Άρθρ.3.-Κατά την εισαγωγή της κατά το προηγούμενο άρθρ. 2 καθοριζομένης ποσότητας μερών, εξαρτημάτων και υλικών η ενδιαφερομένη βιομηχανία θα καταθέτει στην αρμόδια Τελωνειακή Αρχή τα εξής δικαιολογητικά. α)Βεβαίωση του Υπουργείου Βιομηχανίας, ότι πρόκειται περί ανεγνωρισμένης Βιομηχανίας κατασκευής επιβατικών αυτοκινήτων και ότι τα εισαγόμενα μέρη, εξαρτήματα και υλικά δεν παράγονται εγχωρίως επαρκώς και καταλλήλως. β)Αξιόχρεο προσωπική εγγύηση τρίτου που θα καλύπτει το ποσό της παρεχόμενης φορολογικής απαλλαγής, για την περίπτωση που θα διαπιστώνετο από τον έλεγχο, που θα γίνει σύμφωνα με το άρθρ. 5 της παρούσης, ότι τα υλικά κ.λπ. δεν χρησιμοποιήθηκαν νόμιμα. γ)Υπεύθυνη δήλωση της αυτοκινητοβιομηχανίας ότι τα παραλαμβανόμενα με το καθεστώς του άρθρ. 16 του Νόμ. 827/78 μέρη, εξαρτήματα και υλικά είναι απαραίτητα για την κατασκευή κ.λπ. επιβατικών αυτοκινήτων, με παράλληλη μνεία του αριθμού των αυτοκινήτων που πρόκειται να κατασκευασθούν απ’ αυτά, ως επίσης, ότι τα εν λόγω υλικά θα χρησιμοποιηθούν αποκλειστικά και μόνο από την ίδια για το σκοπό αυτό, σύμφωνα με τους όρους που καθορίζει η παρούσα, αποκλειομένης της διαθέσεώς τους σε άλλες χρήσεις χωρίς προηγούμενη άδεια της Τελωνειακής Αρχής και καταβολή των αναλογούντων φόρων, τελών κ.λπ. δικαιωμάτων του Δημοσίου ή Τρίτων. Ομοίως, θα δηλώνεται στην Τελωνειακή Αρχή ο τόπος εναποθηκεύσεως των παραλαμβανομένων μερών εξαρτημάτων κ.λπ. υλικών μέχρι της χρησιμοποιήσεώς τους, απαγορευομένης της μεταφοράς τους εκτός του εργοστασίου χωρίς άδεια της Τελωνειακής Αρχής. Επίσης απαγορεύεται η ανάμιξη αυτών με άλλα όμοια, για τα οποία έχουν καταβληθεί οι προβλεπόμενοι δασμοί και φόροι. - 459 30.Β.β.78 Επιβολή Τελωνιακών Δασμών Άρθρ.4.-Οι βιομηχανίες που παραλαμβάνουν μέρη, εξαρτήματα και λοιπά υλικά σύμφωνα με τις διατάξεις των προηγουμένων άρθρων, υποχρεούνται: 1.Να τηρούν βιβλίο αριθμημένο κατά σελίδα και μονογεγραμμένο κατά φύλλο από την αρμόδια Τελωνειακή Αρχή, στην τελευταία σελίδα του οποίου θα συντάσσεται πράξη από την αυτή αρχή, μνημονεύουσα τον αριθμό των σελίδων και το σκοπό της χρησιμοποιήσεώς του. Σ’ αυτό, θα καταχωρούνται ανελλιπώς, χωρίς διακοπές, διαγραφές ή ξέσματα, τα εξής: α)Οι εισαγόμενες ποσότητες μερών, εξαρτημάτων και υλικών κατ’ είδος, μετά του αριθμού και της ημερομηνίας της διασαφήσεως εισαγωγής που παρέλαβε αυτά. β)Οι χρησιμοποιηθείσες ποσότητες αυτών και τα κατασκευασθέντα, διασκευασθέντα ή συναρμολογηθέντα απ’ αυτά επιβατικά αυτοκίνητα. γ)Τα διατεθέντα σε τρίτους αυτοκίνητα, μετά του αριθμού και ημερομηνίας εκδόσεως του σχετικού τιμολογίου. δ)Κάθε άλλη λεπτομέρεια που ήθελε καθορίσει η Τελωνειακή Αρχή, για τη διευκόλυνση του ελέγχου. 2.Να συντάσσουν και να υποβάλλουν στην αρμόδια Τελωνειακή Αρχή εντός μηνός από της λήξεως κάθε έτους, σύμφωνα με το κατά τα ανωτέρω τηρούμενο βιβλίο, κατάσταση εμφαίνουσα την κίνηση του εργοστασίου κατά το έτος που έληξε (στοιχ. α, β, γ και δ της προηγουμένης παραγράφου), ως επίσης και την ποσότητα των αβιομηχανοποιήτων μερών, εξαρτημάτων και υλικών, τα οποία θα λαμβάνονται υπόψη για το επόμενο διαχειριστικό έτος. 3.Η αυτή ως άνω κατάσταση συντάσσεται και υποβάλλεται στο ενδιάμεσο του έτους διάστημα, αν το εργοστάσιο παύσει να λειτουργεί και μάλιστα εντός μηνός από την παύση των εργασιών. Άρθρ.5.-1.Μετά την υποβολή από την αυτοκινητοβιομηχανία της από το προηγούμενο άρθρο προβλεπομένης καταστάσεως, συγκαλείται, μερίμνη του αρμοδίου Τελώνου, η Επιτροπή του άρθρ. 2 παρ. 2 της παρούσης, η οποία, βάσει των παρεχομένων σ’ αυτή στοιχείων, προσέρχεται στη διενέργεια ελέγχου για τη διαπίστωση της νόμιμης χρησιμοποιήσεως των παραληφθέντων από τη βιομηχανία μερών, εξαρτημάτων και υλικών. 2.Περί του αποτελέσματος της ερεύνης της Επιτροπής θα συντάσσεται απ’ αυτήν, κατά τα κεκανονισμένα, έκθεση, η οποία θα αποστέλλεται στην αρμόδια κατά περίπτωση Τελωνειακή Αρχή για την τακτοποίηση, σύμφωνα μ’ αυτή, των εκκρεμούντων παραστατικών. 3.Εφόσον από τον διενεργηθέντα έλεγχο διαπιστωθεί, ότι η παραληφθείσα ποσότητα των μερών, εξαρτημάτων και υλικών, δεν χρησιμοποιήθηκε,  όλη ή μέρος αυτής, για το σκοπό που παραλήφθηκε, προσδιορίζεται η ποσότητα που δεν χρησιμοποιήθηκε νόμιμα και καλείται η υπόχρεη βιομηχανία να καταβάλλει την αναλογούσα φορολογική επιβάρυνση. 4.Σε περίπτωση μη καταβολής της οφειλής, εντός πενθημέρου από της προσκλήσεως, επιδιώκεται η είσπραξη αυτής σύμφωνα με τον Κώδικα περί εισπράξεως Δημοσίων Εσόδων από τον πρωτοφειλέτη και από τον εγγυητή. 5.Ανεξάρτητα από την κατά την προηγούμενη παράγραφο καταβολή των αναλογούντων φόρων, επιφυλάσσεται και η κατά τις περί λαθρεμπορίας διατάξεις του Τελων. Κώδικος δίωξη των υπευθύνων, εφόσον συντρέχει προς τούτο περίπτωση. Άρθρ.6.-Η απόφαση αυτή να δημοσιευθεί στην Εφημερίδα της Κυβερνήσεως. 